open-index/open-wikipedia-markdown huggingface dataset:
Löytölapsi

**Löytölapsi** on molempien vanhempien tai toisen vanhemman hylkäämä ja jonkun löytämä vastasyntynyt lapsi. Löytölapsi on voitu hylätä tarkoituksella tai vanhemmat ovat kadottaneet hänet sodan tai muun syyn vuoksi. Jos äidistä, äidin kotimaasta ja kotipaikasta ei saada tietoa, merkitään väestökirjoihin lapsen kotipaikaksi löytöpaikkakunta. Suomessa löytölapsi tulkitaan orvon veroiseksi ja hänet sijoitetaan otto- tai kasvattilapseksi tai hoidettavaksi lastenkotiin. Suomen kansalaisuuslain mukaan löytölasta pidetään Suomen kansalaisena, ellei hänen todeta olevan vieraan valtion kansalainen.

Kristillinen kirkko piti lapsen hylkäämistä syntinä. Rooman keisari Konstantinus Suuri (noin 274–337) määräsi valtion kustantamaan löytölasten kasvatuksen. Länsimaissa heitä hoidettiin katolisen kirkon luostareissa tai heidät sijoitettiin tätä tarkoitusta varten perustettuihin löytölastenkoteihin. Rooman vallan aikana oli tavallista, että heikot tai ei-toivotut vastasyntyneet jätettiin kadulle tai muulle julkiselle paikalle. Kirkko aloitti 700-luvulla Italiassa kamppailun tätä tapaa vastaan. Ensimmäinen löytölastenkoti perustettiin Milanoon vuonna 787. Se otti hylättäviä lapsia vastaan ja kasvatti heitä kahdeksanvuotiaiksi saakka. Useisiin maihin perustettiin 1100–1300-luvuilla runsaasti löytölastenkoteja. Uskonpuhdistus lopetti väliaikaisesti niiden käytön, mutta 1700-luvulla niitä perustettiin myös protestanttisiin maihin, joissa löytölapsia kohdeltiin yleensä samoin kuin orpoja. Ruotsin ainoan löytölastenkodin perustivat vapaamuurarit Tukholmaan 1753. Suomessa löytölastenkoteja ei ole ollut.
## Katso myös
*Vauvaluukku
*Villilapsi

## Lähteet

## Aiheesta muualla
Daniel Lioneye

**Daniel Lioneye** on suomalainen heavy metal- ja hard rock -yhtye, joka koostui pääosin HIM-yhtyeen jäsenistä.

## King of Rock 'n Roll
King of Rock 'n Roll julkaistiin vuonna 2001 sisältäen psykedeelisiä sävytteitä omaavaa itseriittoista hard rockia. Albumi äänitettiin viidessä päivässä Finnvox-studiolla. Albumin tuottajana toimi pitkän linjan HIM-luottomies Hiili Hiilesmaa. Yhtye esiintyi kolmella festivaalilla saaden hyvin ristiriitaista palautetta viinanhuuruisista ja äänekkäistä keikoistaan. Yhtye lopetti toimintansa laulajakitaristi Linden vedottua yhtyeen raastavuuteen. Mika Karppinen siteerasi Lindeä Kuopion klassillisen lukion haastattelussa 2003. "Huhuja on kuulunut, että bändi ei enää jatka, mutta eihän sitä koskaan tiedä. Linde kertoi, että ne ei jaksaisi enää. Se on liian rankkaa, koska koko ajan pitää olla kännissä, myös koko crewn. Mä olin rumputeknikkona niiden rundilla ja Burton oli kitarateknikkona. Kaikki sanoi, että viikonlopun reissu, jossa taisi olla Tuska ja Ilosaarirock, ei ole koskaan ollut niin rankka kuin tällä bändillä. Yksi viikonloppu aamusta iltaan kännissä. Oli se sen verran hc:tä, sitä paitsi tällä hetkellä ei olisi edes aikaa. Tuosta pitäisi ehkä kuitenkin kysyä Lindeltä enempi. Tiedä siitä, jos ne vaikka joku päivä läväyttäisivät."

## 2008–2011: Vol.II
Vuonna 2008 Linde ilmoitti kirjoittavansa kappaleita seuraavalle Daniel Lioneye -albumille. Albumi julkaistiin keväällä 2010 ja musiikki oli edellistä paljon raskaampaa ja aggressiivisempaa sisältäen vihamielistä black metallia. Albumin sanoitukset olivat koostuneet lähinnä Lindströmin elämän viimeisestä viidestä vuodesta käsitellen muun muassa hänen avioeroaan Mariam Jäntistä, painajaisunia ja yleistä vihaa. Yhtye soitti muutaman klubikeikan Suomessa vuoden 2011 alussa ja siirtyi mittavalle kiertueelle Yhdysvaltoihin Cradle of Filthin ja Turisaksen kanssa. Toukokuussa 2011 Linde ilmoitti suunnittelevansa myös kolmatta Lioneye-levyä, joka olisi tällä kertaa heavy rockin hengessä. Albumin teko oli vahvasti sidonnainen HIMin aikatauluihin, joten toistaiseksi Daniel Lioneye oli jäissä.

## 2016–: Vol.III
Vuoden 2016 elokuussa yhtye julkaisi uuden pitkäsoittolevyn joka on edeltäjiä hevimpi, siinä on enemmän fuzz-kitaraa, enemmän laulua ja vähemmän örinää. 

## Jäsenet
### King of Rock 'n' Roll -kokoonpano
* Daniel Lioneye (Mikko Lindström) – laulu, kitara
* Bad Mize Amour (Mikko Paananen) - bassokitara, taustalaulu
* Cosmic Pope (Ike) – ääniefektit
* Bil Bao (Ville Valo) – rummut
* Doctor Skepper (Hiili Hiilesmaa) – koskettimet

### Vol.II-kokoonpano
* Linde – kitara, laulu, basso
* Bolton – rummut (vain studiossa)
* Burton – koskettimet

### Vol.III-kokoonpano
* Linde – kitara, laulu
* Burton – koskettimet
* Mige – basso
* Sepi – rummut

### Kiertuejäsenet
* Mige – basso
* Seppo Tarvainen – rummut
* Manu Patel – laulu

## Lähteet
Luettelo televisiosarjan Event jaksoista

***[[Event]]*** on yhdysvaltalainen televisiosarja, jonka on luonut Nick Wauters NBC-televisiokanavalle. Sarjan ensimmäinen jakso esitettiin Yhdysvalloissa 20. syyskuuta 2010. 

## Sarjan yleiskatsaus

## Jaksot
### Ensimmäinen tuotantokausi (2010–2011)

|}
Yorkton

**Yorkton** on kaupunki Kanadassa, Saskatchewanin provinssissa. Kaupunki sijaitsee Yellowhead Highwayn varrella, noin 65 kilometriä länteen Manitoban rajalta. Yorktonin väkiluku on 15&nbsp;038 (2006), ja kaupungin talousalueella asuu 17&nbsp;438 asukasta.

Kaupungissa järjestetään vuosittainen Yorkton Film Festival -elokuvatapahtuma. Tapahtuma on järjestetty vuodesta 1950 alkaen, muutamaa poikkeusta lukuun ottamatta jokaisena vuonna.

## Historia

Kaupungin juuret juontavat vuoden 1882 alkupuolelle, jolloin joukko torontolaisia liikemiehiä suunnittelivat läntisen Kanadan ja etenkin Luoteisterritorioissa sijainneen uuden Assiniboian piirin avaamista siirtolaisille. Liikemiehet perustivat 12. toukokuuta 1882 York Farmers Colonization Company -yhtiön, joka hankki 300&nbsp;000 dollarilla Kanadan valtiolta maa-alueen nykyisen Yorktonin ympäriltä. Yhtiö houkutteli lukuisia siirtolaisia eteläisestä Ontariosta ja etenkin Yorkin piirikunnasta sekä Quebecista, Atlantin rannikon provinsseista, Manitobasta, Britanniasta ja Yhdysvalloista. Ensimmäiset siirtolaiset saapuivat seuraavana kesänä, mutta suurin osa heistä kuitenkin palasi takaisin seuraavaan talveen mennessä. Ainoastaan neljä siirtolaista vietti ensimmäisen talven alueella ja kutsuivat aluetta nimellä Yorkin siirtokunta (York Colony). He saivat talven aikana ruoka-apua paikallisilta intiaaniheimoilta.

Yorkin kaupunki (York City) perustettiin noin 4,6 kilometriä nykyisen Yorktonin pohjoispuolelle. 1. tammikuuta 1884 kaupunkiin perustettiin postitoimisto ja kaupungin nimi vaihdettiin Yorktoniksi. Rautatie itäisestä Kanadasta rakennettiin nykyisen kaupungin läpi vuonna 1890, ja tämän vuoksi Yorktonin kaupunki päätettiin siirtää sekä osa sen rakennuksista siirrettiin nykyiselle paikalle. 1890-luvulla alueelle saapui jälleen runsaasti uusia siirtolaisia muun muassa Puolasta, Venäjältä, Saksasta, Unkarista, Ruotsista, sekä suurempi joukko Ukrainasta.

## Lähteet

## Aiheesta muualla

* 
* 
*
Valkovenäläinen (drinkki)

**Valkovenäläinen** on makea cocktail, eli drinkki. Juoma sekoitetaan yleensä kahvilikööristä (yleisimmin käytetään Kahlúaa), vodkasta, sekä kermasta tai täysmaidosta, ja se tarjoillaan tyypillisesti grogilasissa jäiden kera. Vodka ja kahvilikööri yhdistetään ensin tasaiseksi shakerissa tai mittalasissa, tai juomat voidaan kaataa suoraan tuoreilla isokokoisilla jääpaloilla täytettyyn lasiin. Lopuksi päälle kaadetaan varovasti kermaalla tai maitoa, jota voidaan sekoittaa kevyesti ennen tarjoilua. Tyypillisesti pyritään siihen, että kerma tai maito pysyisi omana kerroksenaan juoman pinnalla, ja valuisi vähitellen tummemman osan sekaan. Joissain muunnoksissa päälle kaadettava kerma on vaahdotettua.

## Etymologia
Nimitys juontuu englantilaisesta drinkistä ”Black Russian” (suom. Musta Ryssä), joka sekoitetaan vodkasta, kahvilikööristä ja jäistä. Drinkki muuttuu ”valkovenäläiseksi”, kun sitä pidennetään maidolla tai kermalla.

## Lähteet
CD Móstoles

**Club Deportivo Móstoles** espanjalainen jalkapalloseura Móstolesista Madridin alueelta. Seuran edustusjoukkue pelaa Espanjan neljänneksi korkeimmalla sarjatasolla Tercera Divisiónissa.

Móstoles perustettiin vuonna 1955. Seuran joukkue nousi alimmalle kansalliselle sarjatasolle Tercera Divisióniin kaudeksi 1981–1982, missä se on siitä lähtien pääasiassa pelannut. Joukkue on pelannut myös kuusi kautta Segunda División B:ssä, jossa sen paras sijoitus on kymmenes kaudelta 1998–1999. Tercera Divisiónin lohkonsa joukkue on voittanut kahdesti, kausina 1989–1990 ja 2003–2004.

Móstolesin kotistadion on 14&nbsp;000 -paikkainen El Soto. Edustusjoukkueen lisäksi seuralla on 15 juniorijoukkuetta. Seuran tunnetuin entinen pelaaja on Euroopan-mestari Rubén de la Red, joka edusti Móstolesia juniorina.

## Lähteet

## Aiheesta muualla

* CD Móstolesin sivusto
Märt Israel

**Märt Israel** (s. 23. syyskuuta 1983 Karksi-Nuia) on virolainen kiekonheittäjä.

Göteborgin EM-kisoissa 2006 Israel karsiutui finaalista tuloksella 59,80. Seuraavana vuonna Osakan MM-kisoissa hän heitti 60,23 ja karsiutui. Samana vuonna hän sijoittui pronssille kesäuniversiadeissa. Pekingin olympialaisissa 2008 Israel heitti karsinnassa 61,98, mutta se ei riittänyt finaaliin. Myöskään Berliinin MM-kisoissa hän ei selviytynyt finaaliin, heitettyään 59,58. Ensimmäisen arvokisafinaalipaikkansa Israel saavutti Barcelonan EM-kisoissa 2010. Finaalissa hän sijoittui yhdeksänneksi tuloksella 62,59 metriä.

Israel voitti kultaa Shenzhenin universiadeissa 2011 tuloksella 64,07. Daegun MM-kilpailuissa hän oli samana vuonna neljäs tuloksella 65,20.

Israelin ennätys on 66,98&nbsp;m, jonka hän heitti Chula Vistassa 12. toukokuuta 2011.

## Ennätykset
:Lähde: IAAF, Tilastopaja
* Kiekonheitto: 66,98 (2011)
* Moukarinheitto: 61,19 (2005)
* Kuulantyöntö: 17,86 (2006)

## Lähteet
Bad Day

**Bad Day** voi tarkoittaa:

* Bad Day, viraalivideo
* ”Huono päivä” (*engl. Bad Day*), vuoden 2005 jakso televisiosarjassa * Teini-ikäiset mutanttininjakilpikonnat*
* *[[Bad Day (elokuva)|Bad Day]]*, Ian David Diazin ohjaama elokuva vuodelta 2008

## Kappaleet
* ”Bad Day”, Blur yhtyeen kappale vuonna 1991 julkaistulta albumilta *[[Leisure]]*
* ”Bad Day”, Daniel Powterin kappale vuodelta 2005
* ”Bad Day”, R.E.M:in kappale vuodelta 2003
* ”Bad Day”, Fuelin single vuodelta 2001
* ”Bad Days”, Spacen EP-single vuodelta 1998
Ursina Haller

**Ursina Haller** (s. 29. joulukuuta 1985 Davos, Graubünden) on sveitsiläinen lumilautailija, joka kilpailee enimmäkseen half-pipessa.

Vuonna 2005 Haller voitti nuorten maailmanmestaruuden big airissa. Aikuisten MM-kilpailuissa La Molinassa vuonna 2011 Haller voitti half-pipessa hopeaa Holly Crawfordin jälkeen. Aiemmin hän oli sijoittunut MM-kilpailuissa 27:nneksi Arosassa 2007 ja 17:nneksi Gangwonissa 2009. Vancouverin olympialaisissa 2010 Haller sijoittui half-pipessa yhdeksänneksi. Stonehamin MM-kilpailuissa 2013 hän oli 27:s.

Lumilautailun maailmancupissa Haller kilpaili ensimmäisen kerran tammikuussa 2004 sijoittuen 14:nneksi. Parhaimmillaan hän on sijoittunut maailmancupissa toiseksi Valmalencossa maaliskuussa 2010. Kolmannelle sijalle hän on sijoittunut neljästi: Saas-Feessa marraskuussa 2010, Cardronassa elokuussa 2011, Saas-Feessa marraskuussa 2011 sekä Sierra Nevadassa maaliskuussa 2013.

## Lähteet
Bad Day (Daniel Powterin kappale)

**"Bad Day"** on kappale, jonka on kirjoittanut ja esittänyt kanadalainen laulaja-lauluntekijä Daniel Powter. Se julkaistiin ensimmäisenä singlenä hänen toiselta albumiltaan Daniel Powter (2005) ja saavutti ensimmäisen sijan Yhdysvalloissa ja Irlannissa. *Billboard Magazine* -lehden mukaan single oli vuoden 2006 menestynein Yhdysvalloissa.

## Musiikkivideo

Kappaleen musiikkivideon on ohjannut Marc Webb ja sen pääosassa on mies (Jason Adelman) ja nainen (Samaire Armstrong). He heräävät ja suorittavat päivittäisiä rutiinejaan. Video näyttää henkilöiden tapahtumia kolmen päivän ajan, mutta ei tee eroa päivien välille lukuun ottamatta erilaisia vaatteita. Olennaisin tapahtuma on tämän kaksikon piirtämä graffiti samaan seinään, erikseen, jokaisena päivänä, joka lopulta päättyy sydämeen. Videon lopussa poika tarjoaa sateesta läpimärälle tytölle punaista sateenvarjoa.

Videon ajan Powter nähdään soittamassa pianoa pipo päässään. Video kuvattiin Los Angelesissa.

## Vastaanotto

*Billboard* kutsui kappaletta "yhdeksi vuoden suurimmista löydöistä" ja 2000-luvun yhden hitin ihmeeksi (*One Hit Wonder*).

## Julkaisuhistoria

## Lähteet
Cartagena (Espanja)

**Cartagena** on kaupunki Murcian itsehallintoalueella kaakkoisessa Espanjassa. Kaupungin lähistöllä on Espanjan laivaston tukikohta. Britannia ja Ranska kävivät kaupungin edustalla Cartagenan taistelun seitsenvuotisessa sodassa vuonna 1758.

Cartagenan väkiluku on 214 759 (2016).

## Kuvia


AsambleaMurciana.jpg|Murcian parlamentti Cartagenassa.
City Hall of Cartagena 2016 f.jpg|Kaupungintalo
Teatro Romano de Cartagena (6052542686).jpg|Teatro Romano (5–1 eaa.)
Edificio Atrio Toscano1.JPG|Barrio del foro romano (1–100 jaa.)
Carthaginian wall of Cartagena.jpg|Muralla púnica (200-luku)
Torre Ciega (20221223 105207).jpg|Torre Ciega (100–1 eaa.) 
Plaza de España - Cartagena.jpg|Plaza de España
Gran Hotel in jugend architecture by Victor Beltri in Cartagena in Spain e.jpg|Gran Hotel de Cartagena
Mayor street of Cartagena A.jpg|Calle Mayor
Street of Cartagena.jpg|Calle del Carmen
Monument of the heroes of Santiago de Cuba and Cavite - Cartagena in Spain 2016 a.jpg|Plaza de los Héroes de Cavite
Entrance Roman theatre museum in Cartagena.jpg|Palacio Pascual de Riquelme (Museo del Teatro Romana)
Campaniense.jpg|Museo Nacional de Arqueología Subacuática (ARQUA)
Museo de Artillería Patio de Armas Derecha.jpg|Museo Histórico Militar



## Lähteet
Käärmekuusi

**Käärmekuusi** (*Picea abies* f. *virgata*) on metsäkuusen (*Picea abies*) erikoinen muoto, jonka oksien kasvu poikkeaa geneettisen häiriön vuoksi normaalista. 

Käärmekuusi kasvattaa yleensä hyvin vähän oksasilmuja ja työntää pitkää voimakasta versoa, joka on vahvasti neulasten peittämä. Tyypillistä on käärmekuuselle juuri se, että neulaset ovat pitkät, vahvat ja yleensä kaarevat. Äärimuotona se on pelkkä keppi, jolla ei ole oksia ollenkaan. Tällainen keppikuusi (*Picea abies* f. *monstrosa*) on kuitenkin erittäin harvinainen. Muuten käärmekuusi menestyy Suomessa luonnonvaraisena lähes koko maassa, joskin sitä esiintyy verrattain harvassa.

## Aiheesta muualla
*
ReLEx

**ReLEx** on refraktiivisen kirurgian leikkausmetodi. ReLEx-käsite kattaa kaksi femtosekuntilaserilla suoritettavaa silmän taittovian korjausta; FLEX (=Femtosecond Lenticule EXtraction) ja SMILE (=SMall Incision Lenticule Extraction).

## Aiheesta muualla
*Silmien laserleikkaus
Kuka halusi murhata filosofin?

** Kuka halusi murhata filosofin? Romaani filosofian hulluista päivistä ja myös rikoksesta** on Jukka Hankamäen kirjoittama dekkari, joka on julkaistu vuonna 2000.

## Sisältö

Kirja on kampusromaani, joka sijoittuu Helsingin yliopiston filosofian laitoksille. Teoksen päähenkilöitä ovat muiden muassa fysiikan filosofi Simo Sönkkö, pankkifilosofi Marjaleena Rintala ja mediafilosofi Make Leveelahti. 

Takakansitekstin mukaan teos on ”romaani siitä, mitä tapahtuu kun ajattelun ihanteeksi asetetaan joko naturalismin oikeuttama pinnallisuus tai virtuaalitodellisuuksiin verhottu välinpitämättömyys – bisnesarvoista puhumattakaan.”

Kirjan henkilöhahmot eivät tekijän mukaan viittaa todellisuuteen vaan kuvaavat erilaisia filosofiakäsityksiä.

Teoksen nimi viittaa Mika Waltarin, Pertti Hemánuksen ja muidenkin kirjoittajien dekkareissaan suosimiin muotoiluihin.

## Vastaanotto

Suomen dekkariseuran kriitikko Johanna Matero arvioi *Ruumiin kulttuuri* -lehdessä, että ”Hankamäki kirjoittaa huomattavasti sujuvammin ja paremmin kuin Hemánus, paitsi kirjoittaessaan seksistä; *Kalle* tai *Jallu* voisi olla sopivampi ympäristö tekstin näille osioille.” Ja: ”Jukka Hankamäki luonnehtii teostaan mielipideromaaniksi. Itse kutsun sitä humoristiseksi (h)irvikuvaksi näistä ajoista tässä yhteiskunnassa. Tavallaan Hankamäen esikoisessa on kulttikirjan aineksia, mutta lähinnä miespuolisille yliopistoälyköille.”

## Lähteet
Paini kesäolympialaisissa 1908 – kreikkalais-roomalaisen painin 93 kg

Kreikkalais-roomalaisen painin 93 kg sarjaan Lontoon olympiakisoissa 1908 osallistui 21 painijaa. Ottelut käytiin 22. heinäkuuta White City Stadiumilla. Kilpailussa noudatettiin cup-systeemiä, eli kilpailija putosi pelistä jo ensimmäisestä tappiosta. Loppu- ja pronssiottelut oteltiin kuitenkin paras kolmesta systeemillä. Loppuotteluun selvisi kaksi suomalaista, Weckman ja Saarela, joista ensinmainittu voitti otteluin 2-1. Saarela voitti ensimmäisen kamppailun ajassa 4.22, mutta Weckman kaksi seuraavaa 5.07 ja 16.10. Olympiavoitto oli kautta aikain ensimmäinen Suomelle varsinaisissa olympiakisoissa. Weckman oli voittanut painikultaa myös Ateenan vuoden 1906 välikisoissa. Pronssiottelussa Tanskan Carl Jensen voitti kahdesti Unkarin Hugó Payrin (2.04 ja 1.40). 

## 1. kierros

## Lähteet

* http://www.sports-reference.com/olympics/summer/1908/WRE/mens-light-heavyweight-greco-roman-round-one.html
Marjo Heiskanen

**Marjo Heiskanen** (s. 15. elokuuta 1963 Lappeenranta) on suomalainen kirjailija.

Heiskasen esikoisromaani *Idiootin valinta* oli Helsingin Sanomien kirjallisuuspalkintoehdokas vuonna 2009. Runokokoelma *[[Äänes (runokokoelma)|Äänes]]* ilmestyi syksyllä 2010 Kustannusosakeyhtiö Siltalan ensimmäisenä runoteoksena. Syksyllä 2012 ilmestyi elämäkertateos pastori Jorma Heiskasesta. Muusikoista kertova romaani *Mustat koskettimet* ilmestyi 2017 ja oli Savonia-kirjallisuuspalkintoehdokas. Heiskasen nuorille suunnattu teos *Yhteen hiileen* (2020) käsittelee ilmastonmuutosta, sen torjumista ja siihen sopeutumista. Vuonna 2022 häneltä ilmestyi runoteos *Omaa sukua*. Heiskasen uusin teos, *Magdan aaria*, ilmestyi alkuvuodesta 2025.

Heiskanen on valmistunut musiikin maisteriksi Sibelius-Akatemiasta ja työskennellyt pianistina. Hän on opiskellut myös käytännöllistä filosofiaa, kotimaista kirjallisuutta ja johtamista ja valmistunut valtiotieteiden kandidaatiksi Helsingin yliopistosta. Heiskanen työskenteli uutistoimittajana 1986–1987 ja pianotaiteilijana 1988–2005. Hän on työskennellyt myös Espoon musiikkiopiston pianonsoiton ja säestyksen lehtorina (1993–2007) sekä korrepetiittorina Sibelius-Akatemiassa ja Suomen Kansallisoopperassa. Lisäksi hän on toiminut nykymusiikin edistämistehtävissä Suomalaisen musiikin tiedotuskeskuksessa (FIMIC). Heiskanen oli Pohjois-Savon sanataiteen läänintaiteilija toimikaudella 2011–2013. Vapaa kirjailija hän on ollut vuodesta 2013.

## Teokset
**Idiootin valinta* (Siltala 2009)
**Äänes* (Siltala 2010)
**Musta Saija pelkää* (sävellys Riikka Talvitie 2011)
**Kollaan kenttäpapin tarina* (Siltala 2012)
**Lennätysten kirja* (Suomen Kansallisooppera/Par(r)asvaloissa 2013)
**Kuningattaren kamari* (lastenoopperalibretto, säv. Riikka Talvitie, 2015)
**Mustat koskettimet* (Siltala 2017)
**Yhteen hiileen* (Tammi 2020)
* 
* 

## Lähteet

## Aiheesta muualla
* Marjo Heiskasen verkkosivut
* Marjo Heiskanen Prosak-proosaklubilla, Kirjastokaista-video
Timmy Cappello

**Timmy Cappello** (s. 3. toukokuuta 1955) on yhdysvaltalainen muusikko, pääasiallisesti saksofonisti. Hänen soittoaan voidaan kuulla muun muassa Tina Turnerin kappaleilla ”We Don't Need Another Hero” ja ”One of the Living”. Cappello oli Turnerin yhtyeessä vuodesta 1984 vuoteen 1999.

## Lähteet

## Aiheesta muualla
*
Vancouver Whitecaps FC

**Vancouver Whitecaps FC** on kanadalainen jalkapalloseura, jonka joukkue pelaa Yhdysvaltain ja Kanadan miesten korkeimmalla sarjatasolla Major League Soccerissa. Sen kotipaikka on Brittiläisen Kolumbian suurin kaupunki Vancouver. Vancouverille myönnettiin MLS-franchise 18. maaliskuuta 2009, ja se liittyi liigaan Portland Timbersin ohella kaudeksi 2011.

Vancouver Whitecapsin nimellä, joka viittaa Rannikkovuorten lumihuippuihin ja Tyynenmeren aallonharjoihin, pelattiin alun perin North American Soccer Leaguessa vuosina 1974–1984. Seura voitti liigan mestaruuden vuonna 1979. NASL:n lopetettua toimintansa vuonna 1984 myös alkuperäinen Vancouver Whitecaps lakkautettiin. Whitecaps teki paluun Pohjois-Amerikan sarjoihin, kun A-Leaguessa (myöhempi USL First Division) pelannut, vuonna 1986 perustettu Vancouver 86ers hankki oikeudet vanhaan nimeen vuonna 2000. Tämä Whitecaps voitti USL First Divisionin mestaruuden kausina 2006 ja 2008.

Whitecapsin kotistadion on BC Place, joka toimi vuoden 2010 talviolympialaisten päänäyttämönä. Suurimman osan MLS-kauden 2011 kotiotteluistaan joukkue pelasi kuitenkin väliaikaisella Empire Fieldillä BC Placen ollessa remontissa.

Whitecapsin organisaatioon kuuluu myös USL Premier Development Leaguessa pelaava miesten joukkue, USL W-Leaguessa pelaava naisten joukkue sekä useita nuorten harjoitusohjelmia.

## Joukkue
### Kokoonpano
*Päivitetty: [[3. maaliskuuta]] [[2025]]*

## Entisiä valmentajia

*  Teitur Þórðarson

## Lähteet

## Aiheesta muualla

* Vancouver Whitecaps FC:n sivusto
Vancouver Whitecaps (täsmennyssivu)

**Vancouver Whitecaps** tarkoittaa seuraavia kanadalaisia jalkapalloseuroja:

* Vancouver Whitecaps, vuosina 1974–1984 North American Soccer Leaguessa pelannut seura
* Vancouver Whitecaps, vuosina 1986–2010 Canadian Soccer Leaguessa ja United Soccer Leaguesissa pelannut seura
* Vancouver Whitecaps FC, vuodesta 2011 Major League Soccerissa pelannut seura.
Portland Timbers

**Portland Timbers** on yhdysvaltalainen jalkapalloseura, jonka joukkue pelaa Yhdysvaltain ja Kanadan korkeimmalla sarjatasolla Major League Soccerissa. Sen kotipaikka on Oregonin suurin kaupunki Portland. Portlandille myönnettiin MLS-franchise 20. maaliskuuta 2009, ja se liittyi liigaan Vancouver Whitecapsin ohella kaudeksi 2011.

Portland Timbersin nimellä pelattiin alun perin North American Soccer Leaguessa vuosina 1975–1982. Seura ylsi heti esikoiskaudellaan liigan Soccer Bowl -mestaruusotteluun, jossa se hävisi Tampa Bay Rowdiesille. Samanniminen seura pelasi myös vuosina 1989–1990 Western Soccer Leaguessa ja vuosina 2001–2010 USL First Divisionissä.

Timbersin kotistadion on noin 20&nbsp;000 -paikkainen Providence Park. Seuran organisaatioon kuuluu myös USL Premier Development Leaguessa pelaava reservijoukkue sekä useita nuorten harjoitusohjelmia.

## Mestaruudet
* MLS Cup : 2015

## Joukkue
### Kokoonpano
*Päivitetty: 19. huhtikuuta 2025.*

## Lähteet

## Aiheesta muualla

* Portland Timbersin sivusto
Portland Timbers (täsmennyssivu)

**Portland Timbers** tarkoittaa seuraavia yhdysvaltalaisia jalkapalloseuroja:

* Portland Timbers, vuosina 1975–1982 North American Soccer Leaguessa pelannut seura
* FC Portland, vuosina 1985–1990 Western Soccer Alliancessa ja American Professional Soccer Leaguessa pelannut seura, joka käytti myös nimeä Portland Timbers
* Portland Timbers, vuosina 2001–2010 USL First Divisionissa pelannut seura
* Portland Timbers, vuodesta 2011 Major League Soccerissa pelannut seura.
Haurunturkki

**Haurunturkki** eli aikaisemmalta nimeltään **rakkoleväntupsu** (*Elachista fucicola*) on merissä elävä levä, joka kasvaa yleisesti rakkohaurun (*Fucus vesiculosus*) päällyskasvina eli epifyyttinä. Sen elinaluetta ovat Eurooppa, Aasia, Pohjois-Amerikka. Haurunturkki on hentorakenteinen ruskolevä, joka kasvaa tupsuina rakkolevän pinnalla.

## Lähteet

## Aiheesta muualla
* Laji.fi: Haurunturkki (''Elachista fucicola'')
* Algaebase: ''Elachista fucicola'' 
* World Register of Marine Species (WoRMS): ''Elachista fucicola''
Juan Antonio Pizzi

**Juan Antonio Pizzi Torroja** (s. 7. kesäkuuta 1968 Santa Fe, Santa Fe, Argentiina) on argentiinalais-espanjalainen jalkapallovalmentaja ja entinen pelaaja. Pizzi oli pelipaikaltaan hyökkääjä ja hänet tunnettiin hyvänä maalintekijänä. Marraskuusta 2017 lähtien hän on toiminut Saudi-Arabian maajoukkueen päävalmentajana.

## Ura

Pizzi pelasi seuratasolla Argentiinassa, Meksikossa, Espanjassa ja Portugalissa. Parhaiten hänet muistetaan Espanjasta Tenerifestä ja Barcelonasta. Pizzi voitti 31 maalillaan Primera Divisiónin maalikuninkuuden Tenerifen riveissä vuonna 1996. Barcelonan riveissä hän voitti muun muassa Cup-voittajien cupin vuonna 1997 ja Espanjan-mestaruuden vuonna 1998.

Espanjan maajoukkueessa Pizzi pelasi vuosina 1994–1998 22 ottelua ja teki niissä kahdeksan maalia. Hän edusti Espanjaa 1996 EM-kilpailuissa ja 1998 MM-kilpailuissa.

Peliuransa jälkeen Pizzi on työskennellyt valmentajana. Hän on valmentanut Argentiinassa, Perussa, Chilessä ja Espanjassa.

Helmikuussa 2016 Pizzistä tuli Chilen maajoukkueen päävalmentaja.  Pizzi luotsasi Chilen toiseen perättäiseen Copa Américan mestaruuteen debyyttivuonnaan. Finaalissa Chile kukisti Pizzin kotimaan Argentiinan rangaistuspotkukilpailussa. Saudi-Arabia pelasi vuoden 2018 MM-kisat Pizzin komennossa, ja voitti yhden kolmesta ottelustaan.

## Meriitit
### Pelaajana

* Espanjan mestaruus: 1998
* Copa del Rey (2): 1997, 1998
* UEFA Cup-voittajien Cup: 1997
* UEFA Super Cup: 1997
* Portugalin cup: 2001

### Valmentajana

* Chilen mestaruus: 2010
* Copa América: 2016
* FIFA Confederations Cup
**Hopeaa: 2017

## Lähteet
Esa Puolamäki

**Esa Puolamäki** on suomalainen kauppatieteilijä. Hän toimii laskentatoimen ja rahoituksen yliopistonlehtorina Turun kauppakorkeakoulun Porin yksikössä. Elokuusta 2011 lähtien hän on toiminut Porin yksikön johtajana.

Puolamäki kirjoitti ylioppilaaksi Riihikedon lukiosta vuonna 1975. Hän valmistui ekonomiksi Uppsalan yliopistosta vuonna 1979, kauppatieteiden maisteriksi Vaasan korkeakoulusta 1984 ja Turun kauppakorkeakoulusta lisensiaatiksi 1998 sekä tohtoriksi 2004. Hän on työskennellyt myös Electroluxilla, Saab-Valmetilla ja Outokumpu Poricopperilla.

Puolamäki on toiminut TuKKK:n Porin yksikössä myös määräaikaisena professorina.

## Lähteet

## Julkaisuja
* Puolamäki, Esa: *Strateginen johdon laskentatoimi globalisoituvassa liiketoiminnassa*. Turun kauppakorkeakoulu 1998 (lisensiaatintyö). .
* Puolamäki, Esa: *Strategic Management Accounting Constructions in Organisations. A Structuration Analysis of Two Divisional Strategy Processes*. Turun kauppakorkeakoulu 2004 (väitöskirja). .
* Puolamäki, Esa: *Strateginen johdon laskentatoimi – kasvuyrityksen liiketoiminnan ohjausmenetelmät*. Tietosanoma 2007. .
* Puolamäki, Esa & Ruusunen, Pentti: *Strategiset investoinnit – johtaminen, prosessit ja talouden ohjaus*. Tietosanoma 2009. .
Keikahduspiste

**Keikahduspiste** () tarkoittaa kehityksessä rajapistettä tai vaihetta, jonka jälkeen merkittävä ja mahdollisesti vääjäämätön ilmiö rupeaa leviämään tai yleistymään nopeasti. Sosiologiassa käsitteen otti ensimmäisen kerran käyttöön Morton Grodzins. Vertauskohtana hän käytti tunnettua fysiikan ilmiötä, jossa pienen painon lisääminen tasapainotetun esineen toiselle puolelle keikauttaa sen kumoon.

Grodzins tutki 1960-luvulla amerikkalaisten kaupunginosien muodostumista. Hän huomasi, että suurin osa valkoihoisten perheistä pysyi alueella niin kauan kuin mustaihoisten perheiden lukumäärä pysyi tietyn rajan alapuolella. Mustaihoisten lukumäärän ylittäessä tietyn rajan, valkoihoiset alkoivat muuttaa joukolla pois. Tätä prosessia on kutsuttu nimellä *[[valkoisten pako]]* (*white flight*). Rajapisteen ylityksen hetkeä hän alkoi kutsua keikahduspisteeksi. Ajatusta laajensi nobelisti Thomas Schelling vuonna 1972. Samankaltainen idea esiintyy myös Mark Granovetterin *kollektiivisen käyttäytymisen kynnysmallissa*.

## Muita käyttötarkoituksia
Ilmaisu on laajentunut yli alkuperäisen merkityksensä, ja sitä käytetään nykyään kuvaamaan mitä tahansa prosessia, jonka tapahtumisnopeus kiihtyy tietyn pisteen jälkeen dramaattisesti. Käsitettä on sovellettu monilla aloilla, mm. taloustieteessä, ympäristötieteessä ja epidemiologiassa. Sama ilmiö tunnetaan myös fysiikan faasimuutoksessa ja mekanismeissa, joiden mukaan populaatiot leviävät epätasapainotilassa olevissa ekosysteemeissä.

Matematiikassa luonnollinen kaatumiskulma voidaan nähdä bifurkaationa. Säätötekniikassa positiivinen takaisinkytkentä kuvaa samaa ilmiötä. Käänteisen heilurin tasapainottaminen on alan klassinen ongelma. Myös sen, kuinka uudet teknologiat saavuttavat valtavirtakulttuurin hyväksynnän, on nähty noudattavan keikahduspisteen periaatetta. Esimerkkeinä on käytetty mm. VHS-kasettien voittoa Betamax-kaseteista.

## Populaarikulttuurissa
Ilmiön popularisoi myös arkisempaan yhteyteen Malcolm Gladwellin suosittu kirja *[[Leimahduspiste (kirja)|Leimahduspiste]]* (The Tipping Point; suom. Ajatus 2007).

## Katso myös
* Collatzin konjektuuri
* Dominoefekti
* Emergenssi
* Ilmaston keikahduspisteet
* Itsensä toteuttava ennuste
* Kaaosteoria
* Kaskadihäiriö
* Katastrofiteoria
* Kriittinen massa
* Liikenneruuhka
* Lumipalloilmiö
* Noidankehä
* Omegapiste
* Verkostovaikutus
* Viraali-ilmiö

## Lähteet

## Aiheesta muualla
* Tipping Point-Net Version (Robert Paterson's Weblog)
Danny Story

**Danny Story** on suomalaislaulaja Dannyn kolmas kokoelma-albumi vuodelta 1977. Se sisältää levytyksiä vuosilta 1964–1977.

## Kappaleet
### A-puoli
# 
# 
# 
# 
# 
# 

### B-puoli
#
#
#
#
#
#
Lähde:

## Tekijät
### Muusikoita
* Danny – laulu
* Armi Aavikko – laulu (”Kaiken sulle antaisin”)
* The Islanders – taustayhtye (”East Virginia”)
* Ami Aspelund – taustalaulut (1, 6)
* Kalle Fält – taustalaulut (6, 11)
* Marjo-Riitta Kervinen – taustalaulut (”Kuusamo”)
* Aimo Jaara – taustalaulut (1, 2, 6)
* Kai Lind – taustalaulut (”Piilopaikka”)
* Risto Oinaala – taustalaulut (”Maantieltä taloon”)
* Irma Tapio – taustalaulut (1, 2, 10)
* Esko Linnavalli – kapellimestari ja urut (”Vähän ennen kyyneleitä”)
* Olli Heikkilä – kosketinsoittimet (”Maantieltä taloon”)
* Jaakko Salo – kosketinsoittimet (5, 7, 11); piano (”Vähän ennen kyyneleitä”)
* Veikko Samuli – kosketinsoittimet (1, 2, 6), taustalaulut (”Maantieltä taloon”)
* Juhani Aaltonen ja Unto Haapa-aho – todennäköisesti saksofonit (”Tuuliviiri”)
* Jörgen Petersen – trumpetti (”Tuuliviiri”)
* Herbert Katz – kitarat (”Piilopaikka”)
* Heikki Laurila – kitarat (2, 4, 5, 7–10)
* Raimo Sarkio ja Olle Wiberg – kitarat (”Vähän ennen kyyneleitä”)
* Seppo ”Kala” Alajoki – sähkökitara (”Maantieltä taloon”)
* Erkki Seppä – bassokitara (”Vähän ennen kyyneleitä”)
* Matti Tyni – sähköbasso (6, 11), taustalaulut (”Maantieltä taloon”)
* Häkä Virtanen – bassokitara (1, 2)
* Ilpo Kallio – rummut ja lyömäsoittimet (4, 7–10)
* Matti Oiling – rummut ja lyömäsoittimet (7, 9)
* Roope Koistinen – rummut (”Kuusamo”)
* Lyly Rajala – rummut (”Maantieltä taloon”)
* Erkki Valaste – rummut (”Kauan”)
+
* Keijo Aulanne, Pauli Granfelt, Erkki Inkinen, Seppo Kurki, Jorma Rahkonen ja Tauno Tiikkainen – viulut (”Vähän ennen kyyneleitä”)
* Heikki Hämäläinen ja Jorma Ylönen – viulut (”Kaiken sulle antaisin”)
* Jorma Juntunen ja Ahti Pilvi – alttoviulut (”Vähän ennen kyyneleitä”)

### Tuotanto
* Scandia-Musiikki – tuotanto
* Jouko Ahera / Scandia- ja Finnvox-studiot, Helsinki – äänitykset
* Jukka Teittinen ja Tom Vuori / Finnlevy-studiot, Helsinki – äänitykset
* Olavi Kaskisuo ja Fred Ohert – valokuvat
* Tapsa Rantanen – ulkoasu

## Lähteet
Espoonlahden vesitorni

**Espoonlahden vesitorni** sijaitsee Espoossa Saunalahden kaupunginosassa Länsiväylän pohjoispuolella lähellä Nöykkiön asuinaluetta. Vesitornin on suunnitellut Maa ja Vesi. Vesitornissa on neljä 2&nbsp;000&nbsp;kuutiometrin vesisäiliötä. Torni on rakennettu vuonna 1993.

## Rakentaminen
Vesitornia alettiin suunnitella Espoonlahteen jo 1960-luvulla. Ensimmäinen esitys vesitornista tehtiin 1983. Tällöin sijainniksi kaavailtiin vesitornin nykyistä sijaintia Sammalvuoressa. Suunnitelmasta valitettiin, mikä viivytti vesitornin suunnitelmia useilla vuosilla. Lopulta lääninoikeus hylkäsi valituksen, mutta Espoon kaupungin tekninen virasto oli jo ehtinyt työstämään uuden hanke- ja esisuunnitelman, jossa vesitornia ehdotettiin rakennattavaksi Eestinkalliolle. Kaupunginhallitus hyväksyi uuden ehdotuksen ja sen arvioitiin tulevan noin 3–4 miljoonaa markkaa halvemmaksi kuin vastaavan Sammalvuoren hankkeen, koska uudessa paikassa ei tarvittu varsinaista varrellista yläsäiliötä, vaan Eestinkalliolla olisi voitu tyytyä niin sanottuun maanvaraiseen yläsäiliöön.

Eestinkallio oli kaavoitettu joitakin vuosia aikaisemmin puistoksi. Paikallinen Lounais-Espoon omakotiyhdistys ei halunnut ympäristöönsä lisärakennuksia ja vetosi kirjelmässään kaupunginvaltuuston jo tekemään ensimmäiseen sijaintipäätökseen. Vuonna 1984 vesitornin lopulliseksi rakentamispaikaksi varmistui Sammalvuori.

Espoonlahden vesitornin urakkakilpailun voitti Rakennus-Ruola Oy ja liukuvalutöistä nostoineen vastasi Interbetoni Oy. Vesitornin rakentaminen aloitettiin vuonna 1993 ja se otettiin käyttöön 1994. Valmistumisajankohtana vesitornien yhteistilavuus vastasi noin 40&nbsp;% Espoon vedenkulutuksen vuorokausitarpeesta.

## Vesitorni rakennuksena
Vesitorni koostuu neljästä kiinteästi toisiinsa liitetystä lieriösäiliöstä, joiden yhteistilavuus on 8&nbsp;000 kuutiometriä. Vesitornien korkeus on 44 metriä. Neljästä tornista kaksi toimii vesiteknisesti rinnakkain. Säiliöiden yhteinen nousujohto tuo vettä molempiin tulosäiliöhin ja lähtösäiliöt tyhjentyvät puolestaan tulojohtoihin.

## Lähteet
* 

### Viitteet
Flodin

**Flodin** on Ruotsista lähtöisin oleva suomalainen suku. Suomalaisen sukuhaaran kantaisä Johan Ulric Flodin  kirjautui ylioppilaaksi Turussa vuonna 1810.

## Suvun jäseniä
* Johan Gustaf Flodin (1741–1808), ruotsalainen Västeråsin hiippakunnan piispa
* Johan Ulric Flodin (1789–1834), Vaasan läänin lääninrahastonhoitaja
* Agnes Ottilia Flodin (1824–1902), Johan Ulric Flodinin tytär, Robert Kajanuksen äiti
* Ferdinand Flodin (1826–1916), suomalainen piirilääkäri ja kaunokirjallisuuden ruotsintaja, Johan Ulric Flodinin poika
* Karl Flodin (1858–1925), suomalainen musiikkikirjailija, -kriitikko ja säveltäjä, Ferdinand Flodinin poika
* Adée Flodin (1873–1935), suomalainen oopperalaulaja, Karl Flodinin puoliso
* Fritiof Flodin (1828–1921), juristi, senaatin valtiovaraintoimituskunnan kamreeri ja todellinen valtioneuvos, Johan Ulric Flodinin poika
* Fanny Flodin-Gustavson (1868–1954), suomalainen pianisti ja pianopedagogi, Frithiof Flodinin tytär
* Hilda Flodin (1877–1958), suomalainen kuvanveistäjä, taidemaalari ja -graafikko, Frithiof Flodinin tytär
* Ida Flodin (1870–1957), suomalaissyntyinen norjalainen laulaja, Frithiof Flodinin tytär
* May Flodin (1935–2008), ahvenanmaalainen poliitikko
* Otto Flodin (1903–1969), suomalainen arkkitehti
* Dagny Flodin-Segerstråle (1911–1999), suomenruotsalainen kirjailija ja sanoittaja

## Lähteet
Halldór Helgason

**Halldór Helgason** (s. 10. tammikuuta 1991) on islantilainen lumilautailija.

Halldór voitti kultaa big airissa vuoden 2010 Winter X Gamesissa, mikä teki hänestä ensimmäisen islantilaisen, joka on voittanut kilpailun. Hän on kilpaillut myös TTR-kiertueella.

## Lähteet

## Aiheesta muualla
* Halldór Helgason vuoden 2010 Winter X Gamesissa
Green Lantern: Emerald Knights

**Green Lantern: Emerald Knights** on vuonna 2011 suoraan DVD:lle julkaistava animaatioelokuva. Se on n tapaan kuudesta lyhytanimaatiosta koostuva toimintaelokuva, jossa keskitytään eri Vihreiden Lyhtyjen alkutarinaan, sekä heidän valmistautumiseen kohdata muinainen vihollinen Krona.

Elokuvan ohjaavat Lauren Montgomery, Jay Oliva ja Chris Berkeley. Käsikirjoituksesta vastaavat muun muassa Alan Burnett, Dave Gibbons, Marc Guggenheim ja Geoff Johns. Pääosassa ääninäyttelevät Nathan Fillion, Jason Isaacs ja Elisabeth Moss.

Green Lantern: Emerald Knights on yhdestoista peräkkäinen elokuva Warner Premieren ja Warner Bros. Animationin tuottamista DC universumin alkuperäisistä animaatioelokuvista, jonka aloitti  vuonna 2007. Se on samalla toinen Vihreään Lyhtyyn perustuva animaatioelokuva.

## Juoni
Vihreitä Lyhtyjä uhkaa muinainen uhka, joka on aikeissaan tuhota koko Oa-planeetan. Vartijat ovat päättäneen evakuoida koko planeetan vieden aluksi tärkeimmät esineet turvaan. Hal Jordan ohjaa nuorta ja vielä kokematonta Arisiaa matkalla kohti taistelua. Samalla hän kertoo Arisialle tarinoita muista Vihreistä Lyhdyistä, kuten Avrasta, joka oli yksi neljästä ensimmäisestä Lyhdyistä, sekä Kilowogin ja hänen opettajansa kersantti Deeganin koulutuksesta, Lairan ensimmäisestä tehtävästä ja kuinka hänestä tuli Vihreä Lyhty. Sekä Bolphungan ja Mogo – elävän planeetan kohtaamisesta, sekä Abin Surin ja Atrocitusin kaksintaistosta.

## Äänirooleissa

## Lähteet
Moriya

**Moriya** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin lounaisosassa Tone-, Kinu- ja Kokaijokien välissä. Etelässä kaupunki rajautuu Chiban prefektuuriin. Moriyassa on 69&nbsp;284 asukasta (lokakuussa 2020) ja sen pinta-ala on 35,71 neliökilometriä.

Moriyaa palvelevat pikajunalinja Tsukuba Express ja Kantō-rautateiden Jōsō-linja.

## Kuvia

Tiedosto:さくらの森パーク.jpg|Sakura no morin puistoa
Tiedosto:Honcho 2 Moriya-city.JPG|Asuinaluetta Moriyassa
Tiedosto:Moriya Station Central East Exit.jpg|Moriyan rautatieasema talvella
Tiedosto:Toyoko Inn Tsukuba Express Moriya Ekimae.JPG|Tōyoko Inn -hotelli


## Lähteet

## Aiheesta muualla

* Kaupungin internetsivut
Katinjuustomalva

**Katinjuustomalva** (*Malva neglecta*) on yksivuotinen, Euroopassa tavattava malvakasvi. Suomessa laji on satunnainen tulokas.

Nimensä katinjuustomalva on saanut lohkohedelmistään, jotka muistuttavat kolmiomaista juustonpalaa.

## Ulkonäkö ja koko

Katinjuustomalva kasvaa 10–50 cm korkeaksi. Kasvi on monivartinen. Varret ovat rentoja ja karvaisia tai kaljuja. Lehdet ovat pitkäruotisia. Lehtilapa on munuaismainen ja 5–7-jakoinen, lehden liuskat ovat leveän kolmiomaisia ja hammaslaitaisia. Kukat ovat väriltään vaaleanpunaisia tai valkoisia ja heikosti sinipunasuonisia. Kukat ovat 3–6 kukan ryhminä lehtihangoissa. Kukan ulkoverhiö on kolmelehtinen ja verhiötä lyhyempi. Terälehdet ovat 9–13 mm pitkiä. Katinjuustomalva kukkii Suomessa heinä–syyskuussa. Kiekkomaiset lohkohedelmykset ovat karvaisia ja lähes sileitä.

Suomessa tavattavista malvoista katinjuustomalva muistuttaa läheisesti kylämalvaa (*M. pusilla*).

## Levinneisyys
Katinjuustomalvaa tavataan suurimmassa osassa Eurooppaa lukuun ottamatta Pyreneiden niemimaata, Etelä-Italiaa, Skotlantia, Fennoskandian keski- ja pohjoisosia sekä Pohjois-Venäjää. Satunnaisesti lajia tavataan Euroopan ulkopuolella Turkissa, Lähi-idässä ja Keski-Aasiassa. Katinjuustomalva on levinnyt ihmisen mukana laajalle alueelle Yhdysvalloissa. Suomessa katinjuustomalvan esiintymät keskittyvät sekä Suomenlahden että Pohjanlahden rannikkoalueella. Sisämaassa lajia on tavattu muutamin paikoin Etelä-Suomessa. Lajin esiintyminen on Suomessa kuitenkin hyvin satunnaista. Merkittävä osa lajin havainnosta Suomessa on purjelaivakaudelta, koska katinjuustomalva levisi laivojen painolastimaiden mukana.

## Elinympäristö
Suomessa katinjuustomalva on tulokaslaji, jota voi tavata satamissa, kaatopaikoilla, puutarhoissa ja vanhoilla painolastipaikoilla.

## Käyttö
Muiden malvojen tapaan myös katinjuustomalvaa on lääkekasvi, jota on käytetty muun muassa yskänlääkkeenä ja kuhmujen hoitoon. Varren kuituja on myös käytetty kehruussa.

## Lähteet
* *Retkeilykasvio*. Toim. Hämet-Ahti, Leena & Suominen, Juha & Ulvinen, Tauno & Uotila, Pertti. Luonnontieteellinen keskusmuseo, Kasvimuseo, Helsinki 1998.
* *Suomen terveyskasvit. Luonnon parantavat yrtit ja niiden salaisuudet*. Toim. Huovinen, Marja-Leena & Kanerva, Kaarina. Oy Valitut Palat – Reader's Digest Ab, Helsinki 1982.
* *Ålands flora*. Toim. Hæggström, Carl-Adam & Hæggström, Eeva. Toinen laajennettu painos. Espoo 2010.

### Viitteet

## Aiheesta muualla
* Kasviatlas 2020: Katinjuustomalvan levinneisyys Suomessa.
* ITIS: ''Malva neglecta'' 
* United States Department of Agriculture (USDA): ''Malva neglecta'' 
* Flora of Pakistan: ''Malva neglecta''
Naka

**Naka** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin pohjoisosassa Naka- ja Kujijokien välissä. Luoteessa kaupungin alue nousee Yamizovuorten reunamilla kohoaville Urizuran kukkuloille. Nakassa on 54&nbsp;473 asukasta (syyskuussa 2020) ja sen pinta-ala on 97,82 neliökilometriä.

Nakan maaseutukaupunki perustettiin laajan kuntaliitoksen yhteydessä vuonna 1955. Kaupunkioikeudet Naka sai vuonna 2005, kun siihen liitettiin Urizuran maaseutukaupunki.

Nakaa palvelee JR Higashi-Nihonin Suigun-linja.

## Kuvia

Tiedosto:Fudoin (Naka).jpg|Fudō-inin temppeli
Tiedosto:Ibaraki botanical garden tropical plant building.jpg|Ibarakin kasvitieteellisen puutarhan trooppinen kasvihuone
Tiedosto:Ibaraki prefecfural route 104 (Naka-Urizura line) in Kashima,Naka city.JPG|Prefektuurintie 104
Tiedosto:JR East Kiha E131-13 at Kami-Sugaya Station-3.jpg|Kami-Sugayan rautatieasema


## Lähteet

## Aiheesta muualla

* Kaupungin internetsivut
Naka (täsmennyssivu)

**Naka** voi tarkoittaa:

;paikkoja:
* Naka, Japanin kaupunki Ibarakin prefektuurissa
* Naka, Japanin maaseutukaupunki Tokushiman prefektuurissa
* Naka, Japanin entinen maaseutukaupunki Hyōgon prefektuurissa
* Nakan piirikunta, Japanin piirikunta Ibarakin prefektuurissa
* Nakan piirikunta, Japanin piirikunta Kanagawan prefektuurissa
* Nakan piirikunta, Japanin piirikunta Tokushiman prefektuurissa
* Nakan piirikunta, Japanin entinen piirikunta Shimanen prefektuurissa 

;henkilöitä:
* Akiko Naka (s. 1980), japanilainen jääkiekkoilija
* Naka no Ōe, Japanin keisari Tenjin (626–672) nimi ennen hänen valtaannousuaan
* Tatsuya Naka (s. 1964), japanilainen karateka ja näyttelijä
* Yūji Naka (s. 1965), japanilainen videopelisuunnittelija

;laivoja:
* *[[Naka (1925)|Naka]]*, keisarillisen Japanin laivaston Sendai-luokan kevyt risteilijä toisessa maailmansodassa

## Katso myös
* Naka-ku, suuralueen nimi monessa japanilaisessa kaupungissa
Naka-ku

**Naka-ku** (, ”keskinen suuralue”) voi tarkoittaa:

* Naka-ku (Hamamatsu), suuralue Hamamatsun kaupungissa Japanissa
* Naka-ku (Hiroshima), suuralue Hiroshiman kaupungissa Japanissa
* Naka-ku (Jokohama), suuralue Jokohaman kaupungissa Japanissa
* Naka-ku (Nagoya), suuralue Nagoyan kaupungissa Japanissa
* Naka-ku (Okayama), suuralue Okayaman kaupungissa Japanissa
* Naka-ku (Sakai), suuralue Sakain kaupungissa Japanissa
Namegata

**Namegata** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin kaakkoisosassa Kasumigaura- ja Kitaurajärvien välissä. Alue tunnetaan Namegatan ylänkönä. Namegatassa on 33&nbsp;858 asukasta (lokakuussa 2020) ja sen pinta-ala on 222,48 neliökilometriä.

Namegata on kaupunkina suhteellisen nuori: se perustettiin vuonna 2005 liittämällä yhteen Asōn, Kitauran ja Tamatsukurin maaseutukaupungit. Nimensä kaupunki otti Namegatan piirikunnalta.

## Kuvia

Tiedosto:Lake Kasumigaura from Namegata City 04.jpg|Kasumigaurajärvi Namegatan puolelta
Tiedosto:Tega post office,Namegata-city,Japan.jpg|Tegan postitoimisto
Tiedosto:Aso-festival,Tamachi,Namegata-city,Japan.jpg|Aso-festivaali Tamachin kaupunginosassa
Tiedosto:Tamatsukurimachi station.JPG|Entinen Tamatsukurimachin rautatieasema
Tiedosto:Yakushido Hall of Sairen-ji Temple in Namegata city,IBARAKI,Japan.jpg|Sairen-ji


## Lähteet

## Aiheesta muualla

* Kaupungin internetsivut
Omitama

**Omitama** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin keskiosassa Kasumigaurajärven pohjoisrannalla. Kaupungin läpi virtaavat Sonobe- ja Tomoejoki. Omitamassa on 48&nbsp;736 asukasta (lokakuussa 2020) ja sen pinta-ala on 144,74 neliökilometriä.

Omitama on kaupunkina suhteellisen nuori: se perustettiin vuonna 2006 liittämällä yhteen Ogawan ja Minorin maaseutukaupungit sekä Tamarin kyläkunta. Kaupungin nimi on muodostettu näiden kuntien nimien alkuosista. Kaupunki on luonteeltaan maaseutumainen.

Omitaman länsiosaa palvelee JR Higashi-Nihonin Jōban-linja. Itäosassa toimivat Ibarakin lentoasema ja Hyakurin lentotukikohta.

## Kuvia

Tiedosto:Soga jinja (Omitama) 02.jpg|Soga-jinja
Tiedosto:Kawasaki T-4 on ground 01.jpg|Hyakurin lentotukikohtaa
Tiedosto:Ibaraki pref road 144 in Takasaki.jpg|Prefektuurintie 144
Tiedosto:Omitama City Minori Junior High School.jpg|Minorin yläaste


## Lähteet

## Aiheesta muualla

* Kaupungin internetsivut
Ryūgasaki

**Ryūgasaki** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin eteläosassa Ushikujärven itärannalla. Kaupungin eteläosa kuuluu Kokai- ja Tonejokien alluviaalitasankoon, pohjoisosa nousee Inashikin ylängölle. Ryūgasakissa on 76&nbsp;265 asukasta (lokakuussa 2020) ja sen pinta-ala on 78,55 neliökilometriä.

Ryūgasakia palvelevat JR Higashi-Nihonin Jōban-linja ja Kantō-rautateiden Ryūgasaki-linja.

## Kuvia

Tiedosto:Fountain of Ryukeidai.jpg|Ryūtsū keizain yliopisto
Tiedosto:北竜台公園 - panoramio (4).jpg|Hokuryūdain puistoa
Tiedosto:Raigo-in Temple two-storied pagoda (Ryugasaki city,Ibaraki pref.) 01.jpg|Raigō-inin temppelin pagodi
Tiedosto:Kanto Railway Ryugasaki Line kiha2001.JPG|Juna Ryūgasaki-linjalla
Tiedosto:Ryugasaki city center area Aerial photograph.1989.jpg|Ryūgasakin kantakaupunki vuoden 1989 ilmakuvassa


## Lähteet

## Aiheesta muualla

* Kaupungin internetsivut
Palkkasoturi (vuoden 1997 elokuva)

**Palkkasoturi** on Anssi Mänttärin ohjaama suomalainen elokuva vuodelta 1997. Osa elokuvan kohtauksista kuvattiin Kroatiassa, ja Martti Suosalo sai parhaan miessivuosan Jussin.

Elokuva perustuu kahteen tositapahtumista kertovaan sanomalehtiartikkeliin.

## Näyttelijät

## Lähteet

## Aiheesta muualla
*
Thayatalin kansallispuisto

**Thayatalin kansallispuisto** on luonnonsuojelualue Ala-Itävallan osavaltiossa Itävallan pohjoisosassa, Tšekin vastaisella rajalla. Puiston pinta-ala on 1&nbsp;330 ha. Sen alueella on 80 asukkaan Hardeggin kaupunki, joka on Itävallan pienin kaupunki. Rajan takana suojelualue jatkuu Podyjín kansallispuistona; yhteensä kahdessa kansallispuistossa on n. 7700 ha suojeltua aluetta.

## Luonto

Puiston alueella kuiva Pannonian ilmasto kohtaa kostean Waldviertelin ilmaston. Siksi siellä on pienellä alueella suuri määrä lajeja. Kahdessa kansallispuistossa on havaittu yhteensä 1 288 kasvilajia ja yli 150 lintulajia, 29 lajia lepakoita sekä yli 900 lajia perhosia.

Puiston pinta-alasta 92% on metsää, 4% niittyjä, 3% vesistöjä, ja 1% kallioita ja kuivaa ruohoaroa. 

Thayatalin metsissä kasvaa tammia, valkopyökkejä, lehmuksia, vuorivaahteroita ja euroopanpyökkejä. Näiden lisäksi siellä on mm. punamarjakanukkaa, isohelmikkää, taatankurjenmiekkaa ja laukkaneilikoita.

Eläimistöstä mainittavimpia ovat harvinaiset ja erittäin ujot euroopanvillikissat.

## Lähteet
Phil Mogg

**Philip John 'Phil' Mogg** (s. 15. huhtikuuta 1948) on brittiläinen laulaja, joka toimi hard rock -yhtye UFOn laulajana vuodesta 1970 sen hajoamiseen 2024 saakka. Ennen laulajaksi ryhtymistään hän soitti sekä bassoa että rumpuja. Mogg on ainut UFOn jäsen, joka on ollut yhtyeessä koko sen olemassaolon ajan.

Mogg ilmoitti toukokuussa 2018 jättävänsä UFOn yhtyeen tulevan 50-vuotiskiertueen jälkeen vuonna 2019. Mogg on kuitenkin pysynyt jäsenenä yhtyeessä tähän asti, ja yhtyeen 50-vuotiskiertueen päätös oli siirretty lokakuuhun 2022 asti, kunnes syyskuun 2022 alussa Moggin ilmoitettiin saaneen sydäninfarktin, ja tästä syystä Moggin lopettaminen yhtyeessä siirtyi, kunnes Mogg vahvisti 2024 yhtyeen lopettaneen toimintansa.

Phil Mogg on The Quireboys -yhtyeen basistin Nigel Moggin setä.

Moggilla on kaksi lasta.
## Lähteet
Sakuragawa

**Sakuragawa** () on Japanin kaupunki Honshūn saarella Kantōn alueella Ibarakin prefektuurissa. Se sijaitsee sisämaassa prefektuurin länsiosassa Sakurajoen varrella. Kaupunkia ympäröivät usealla suunnalla vuoret, kuten idässä Kabavuori ja etelässä Tsukubavuori. Pohjoisessa kaupunki rajautuu Tochigin prefektuuriin. Sakuragawassa on 38&nbsp;905 asukasta (lokakuussa 2020) ja sen pinta-ala on 180,06 neliökilometriä.

Sakuragawa on kaupunkina suhteellisen nuori: se perustettiin vuonna 2005 liittämällä yhteen Iwasen ja Makaben maaseutukaupungit sekä Yamaton kyläkunta.

Sakuragawaa palvelee JR Higashi-Nihonin Mito-linja.

## Kuvia

Tiedosto:Iseya Ryokan (Sakuragawa).JPG|Ryokan Makaben kaupunginosassa
Tiedosto:Cherry Blossoms of Sakuragawa, Someiyoshino.jpg|Sakuragawan kirsikankukkia
Tiedosto:Iwase Basin from Mt.Takamine 02.jpg|Näkymä Iwasen allaslaaksoon Takaminevuorelta
Tiedosto:In front of Iwase Sta.JPG|Iwasen rautatieaseman edustaa


## Lähteet

## Aiheesta muualla

* Kaupungin internetsivut